Increment preocupant de les morts a la feina | L'Accent - Informació i comunicació popular dels Països Catalans
Un accident mortal cada dos dies
Escrit per Pau Publicat el 04/09/2015
Tot i que la majoria de morts s’han produït en el sector serveis, l’increment resulta especialment preocupant a la indústria, que registra un 30,4% més de morts respecte al primer semestre de 2014.
Segons el ministeri espanyol, a les comunitats autònomes dels Països Catalans (no disposem dades de la Franja de Ponent i Catalunya Nord) entre gener i juny d’enguany s’han produït 75.143 accidents laborals, 412 al dia. La majoria dels sinistres han estat durant la jornada, i 11.586 s’han produït de camí al tall. Del total d’accidents registrats en aquests territoris, 534 han estat greus (138 esdevinguts in itinere) i 83 mortals (15 in itinere). Així doncs, al nostre país es registra una mort en el treball cada dos dies, aproximadament.
Els Països Catalans concentren un 29,1% de les morts en el treball esdevingudes a l’Estat Espanyol. Catalunya encapçala el sinistre ranking estatal amb 49 treballadors que han perdut la vida mentre treballaven o de camí a la feina, la segueix Andalusia (43) i Madrid (36), mentre que el País Valencià ocupa el quart lloc autonòmic amb 31 vides perdudes. A casa nostra la major part de la mortalitat en el treball es concentra a les àrees metropolitanes de Barcelona (40 treballadors) i València (19). La sinistralitat en el treball creix de manera proporcional a la inseguretat laboral i a la precaritat, en el context de crisi capitalista.
Etiquetes: precarietat, sinistralitat, treball Categoria: Economia Visualitzacions: 2970